CELEX: 32007R0506
Language: mt
Date: 2007-05-08 00:00:00
Title: Regolament tal-Kummissjoni (KE) Nru 506/2007 tat- 8 ta’ Mejju 2007 li jimponi rekwiżiti għall-ittestjar u l-informazzjoni fuq l-importaturi jew il-manifatturi ta’ ċerti sustanzi ta’ prijorità skond ir-Regolament tal-Kunsill (KEE) Nru 793/93 dwar il-valutazzjoni u l-kontroll tar-riskji ta’ sustanzi eżistenti Test b’relevanza għaż-ŻEE

9.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 119/24
            
         REGOLAMENT TAL-KUMMISSJONI (KE) Nru 506/2007
   tat-8 ta’ Mejju 2007
   li jimponi rekwiżiti għall-ittestjar u l-informazzjoni fuq l-importaturi jew il-manifatturi ta’ ċerti sustanzi ta’ prijorità skond ir-Regolament tal-Kunsill (KEE) Nru 793/93 dwar il-valutazzjoni u l-kontroll tar-riskji ta’ sustanzi eżistenti
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 793/93 tat-23 ta' Marzu 1993 dwar il-valutazzjoni u l-kontroll tar-riskji tas-sustanzi eżistenti (1), u b'mod partikolari l-Artikolu 10(2) tiegħu,
   Billi:
   
               (1)
            
            
               Ir-rapporteurs maħtura mill-Istati Membri skond l-Artikolu 10(1) tar-Regolament (KEE) Nru 793/93 ivvalutaw l-informazzjoni li taw il-manifatturi u l-importaturi dwar ċerti sustanzi ta' prijorità. Wara konsultazzjoni ma’ dawk il-manifatturi u l-importaturi, ir-rapporteurs iddeterminaw li, minħabba raġunijiet ta’ evalwazzjoni tar-riskju, jobbligaw lil dawk il-manifatturi u l-importaturi jagħtu iktar informazzjoni u jagħmlu aktar testijiet.
            
         
               (2)
            
            
               L-informazzjoni meħtieġa għall-evalwazzjoni tas-sustanzi kkonċernati mhijiex disponibbli mingħand il-manifatturi jew l-importaturi ta’ qabel. Il-manifatturi u l-importaturi ivverifikaw li t-testijiet fuq l-annimali ma jistgħux jiġu sostitwiti jew illimitati bl-użu ta’ metodi oħra.
            
         
               (3)
            
            
               Għalhekk, huwa xieraq li l-manifatturi u l-importaturi ta’ sustanzi ta' prijorità jintalbu jagħtu iktar informazzjoni u jittestjaw dawn is-sustanzi iktar fil-fond. Il-protokolli ppreżentati mir-rapporteurs lill-Kummissjoni għandhom jintużaw fit-twettiq ta' dawk it-testijiet.
            
         
               (4)
            
            
               Id-dispożizzjonijiet ta’ dan ir-Regolament huma skond l-opinjoni tal-Kumitat stabbilit skond l-Artikolu 15 tar-Regolament (KEE) Nru 793/93,
            
         ADOTTAT DAN IR-REGOLAMENT:
   Artikolu 1
   Il-manifatturi u l-importaturi tas-sustanzi elenkati fl-Anness, li ppreżentaw informazzjoni skond ir-rekwiżiti ta’ l-Artikoli 3, 4, 7 u 9 tar-Regolament (KEE) Nru 793/93, għandhom jipprovdu l-informazzjoni u jwettqu t-testijiet indikati fl-Anness u jagħtu r-riżultati lir-rapporteurs relevanti.
   It-testijiet għandhom isiru skond il-protokolli speċifikati mir-rapporteurs.
   Ir-riżultati jridu jiġu mogħtija fil-limiti taż-żmien stabbiliti fl-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 8 ta’ Mejju 2007.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 84, 5.4.1993, p.1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      ANNESS
      
                  Nru
               
               
                  Nru ta’ l-Einecs
               
               
                  Nru tal-CAS
               
               
                  Isem is-sustanza
               
               
                  Ir-Rapporteur
               
               
                  Ir-Rekwiżiti għall-Ittestjar/ l-Informazzjoni
               
               
                  Il-limitu ta’ żmien mid-data tad-dħul fis-seħħ ta' dan ir-Regolament
               
            
                  1.
               
               
                  237-158-7
               
               
                  13674-84-5
               
               
                  Tris(2-chloro-1-methylethyl) (TCPP)
               
               
                  IE/UK
               
               
                  
                              —
                           
                           
                              studju fuq 2 generazzjonijiet – effetti fuq il-fertilità (OECD 416-B35)
                           
                        
               
                  24 xahar
               
            
                  
                              —
                           
                           
                              Test Comet fuq il-fwied tal-firien ħajjin
                           
                        
               
                  12-il xahar
               
            
                  
                              —
                           
                           
                              Assorbiment perkutanju mill-ġilda tal-bniedem, in vitro, tat-TCPP radjottikkettat, (OECD 428)
                           
                        
               
                  12-il xahar
               
            
                  2.
               
               
                  237-159-2
               
               
                  13674-87-8
               
               
                  Tris[2-chloro-1-(chloromethyl)ethyl] (TDCP)
               
               
                  IE/UK
               
               
                  
                              —
                           
                           
                              Studju dwar is-sorzjoni/desorzjoni (test modifikat ta’ l-OECD 106 )
                           
                        
               
                  6 xhur
               
            
                  3.
               
               
                  253-760-2
               
               
                  38051-10-4
               
               
                  2,2-Bis(chloromethyl) trimethylene bis(bis(2-chloroethyl)phosphate (V6)
               
               
                  IE/UK
               
               
                  
                              —
                           
                           
                              studju fuq 2 generazzjonijiet – effetti fuq il-fertilità (OECD 416-B35)
                           
                        
               
                  24 xahar
               
            
                  
                              —
                           
                           
                              Assorbiment perkutanju mill-ġilda tal-bniedem, in vitro, tal-V6 (OECD 428)
                           
                        
               
                  12-il xahar
               
            
                  4.
               
               
                  202-679-0
               
               
                  98-54-4
               
               
                  4-Tert-butylphenol
               
               
                  NO
               
               
                  
                              —
                           
                           
                              Studju dwar l-effetti fuq l-endokrina tal-ħut (abbozz ta' test )
                           
                        
               
                  18-il xahar
               
            
                  5.
               
               
                  202-411-2
               
               
                  95-33-0
               
               
                  N-ciclohexilbenzotiazol-2-sulfenamidă
               
               
                  DE
               
               
                  
                              —
                           
                           
                              
                                 Data mkejla mill-ħamrija ta’ mat-tarf tat-triq u -ilmijiet tal-wiċċ li jilqgħu t-tnixxija mit-toroq. Il-prodotti ta’ degradazzjoni li jridu jitkejlu huma it-2-mercaptobenzothiazole, benzothiazole, it-2-benzothiazolone, it-2-methylthiobenzothiazole u it-2-methylbenzothiazole
                              
                           
                        
               
                  4 snin
               
            
                  
                              —
                           
                           
                              
                                 Data mkejla fuq skular mil-landfills. Il-prodotti ta’ degradazzjoni li jridu jitkejlu huma it-2-mercaptobenzothiazole, benzothiazole, it-2-benzothiazolone, it-2-methylthiobenzothiazole u it-2-methylbenzothiazole
                              
                           
                        
               
                  4 snin
               
            
                  
                              —
                           
                           
                              Informazzjoni ta’ l-użu u l-espożizzjoni fuq ir-riċiklaġġ tat-tyres, speċjalment fuq artijiet li jintużaw għall-isport li jużaw il-materjal tat-tyres irriċiklat u użi miftuħa simili oħrajn tat-tyres irriċiklati
                           
                        
               
                  4 snin
               
            
                  6.
               
               
                  233-118-8
               
               
                  10039-54-0
               
               
                  Bis(hidroxilamoniu) sulfat
               
               
                  DE
               
               
                  
                              —
                           
                           
                              Test tar-riproduzzjoni Daphnia magna (OECD 211)
                           
                        
               
                  3 xhur
               
            
                  
                              —
                           
                           
                              Informazzjoni ta’ esponiment mill-produzzjoni u l-ipproċessar
                           
                        
               
                  3 xhur
               
            
                  
                              —
                           
                           
                              
                                 Data tal-letteratura dwar/jew test ta' l-inibizzjoni tar-respirazzjoni bil-ħama attivat (OECD 209)
                           
                        
               
                  3 xhur
               
            
                  7.
               
               
                  201-245-8
               
               
                  80-05-7
               
               
                  4,4’-izopropilidenedifenol
               
               
                  UK
               
               
                  
                              —
                           
                           
                              Test tat-tkabbir tal-pjanti terrestri (OECD 208)
                           
                        
               
                  6 xhur
               
            
                  
                              —
                           
                           
                              Test tar-riproduzzjoni ta’ l-enchytraeid (OECD 220)
                           
                        
               
                  6 xhur
               
            
                  
                              —
                           
                           
                              Test tar-riproduzzjoni bi speċi addattata/i ta’ springtail
                              
                           
                        
               
                  6 xhur
               
            
                  8.
               
               
                  266-028-2
               
               
                  65996-93-2
               
               
                  Żift, qatran, temperatura għolja
               
               
                  NL
               
               
                  
                              —
                           
                           
                              Test ta’ l-inibizzjoni bil-ħama STP (OECD 209 – C11)
                           
                        
               
                  3 xhur